text: қаттау қазақ жауынгерлерінің қорғаныс киімі. қарсыластың қаруынан қорғану үшін денеге киілетін қазақ батырларының негізгі жауынгерлік қорғаныс жабдығы металдан соғылып жасалған сауыт болды. ал енді жауынгерлердің, батырлардың киетін арнаулы киімі болды ма деген мәселеге келсек, бір ерекше киімді қазақ батырларының жауынгерлік киімі ретінде атауға болады. ол «қаттау» деп аталатын, ауыз әдебиетінде, жазба деректерде қазақ жауынгерлерінің қорғаныс киімі ретінде айтылатын, матадан бірнеше қабаттап сырып, берік болу үшін тігісінің арасына қыл, мақта салынып тігілетін жауынгерлік киім. матадан немесе жұмсақ киізден тігіліп, мақтамен, жүнмен сырылып жасалған сырткиімдерді қорғаныс жарағы ретінде кию шығыста өте ертеден белгілі. геродот өз еңбегінде египет патшасы осындай екі сауытты грецияға сыйға тартқаны туралы айтады: «бұл сауыт кенептен қабаттап тігілген және ол көп жануарлардың суреттерімен кестеленіп, алтынмен әшекейленген және шашақтар тағылған». xix ғасырдағы россияның императорлық көркемсурет академиясының президенті оленин гомердің иллиадасын аударып жүрген гнедичтің гректердің қару жарағы.